Den første kjente militærnekteren var Maximilian fra Tebessa, som på religiøst grunnlag nektet å avtjene militærtjeneste i år 295. Han ble henrettet, og ble deretter kanonisert som helgen. Mennonitter fikk allerede i 1575 mulighet til fritak fra militærtjeneste, mot betaling, i Nederland. I Norge ble militærnektere dømt til fengsel fra 3 måneder til 2 år fra 1902, men i 1965 ble det åpnet for å nekte militærtjeneste av overbevisningsgrunner.